Gregorius Skovoroda

Gregorius Sabbae filius Skovoroda,"Senex Gregorius de Sabba Skovoroda." seu Skoworoda"Gregorius filius Sabbae Skoworoda." vel Scovoroda"Gregorius SCOVORODA." (Russice Григорий Саввич Сковорода, tr. Grigorij Savvič Skovoroda; Ucrainice Григорій Савич Сковорода, tr. Hryhorij Savyč Skovoroda; natus 3 Decembris 1722; mortuus 9 Novembris 1794), fuit philosophus, scriptor, poeta, musicus, et paedagogus Ucrainicus, qui in Imperio Russico habitabat.

Filius cuiusdam Cosaci, anno 1734 studia in Academia Kioviensi Mohileana coepit. Anno autem 1741, factus est cantor chori aulici Elisabethae, imperatricis Russicae, idcirco Petopoli et Moscuae habitabat usque ad annum 1744, cum Kioviam in academiam reverteret. Annis ab 1745 ad 1750 peregre colebat (inter alia, Tokaeum, Budam, Bratislaviam, Vindobonam visitavit). Anno 1751 artem poeticam in collegio Pereaslaviae docuit, dein eodem anno studium theologiae in Academia Kioviensi Mohileana coepit, sed anno 1753 interrupit et nunquam ad academiam illam revertit. Dein magister poesi, syntaxi, et ethicae favebat (annis ab 1759 ad 1769, in collegio Charcoviae). Ab anno 1769 enim vitam philosophi vagi traxit. 

Skovoroda commentationes philosophicas, cosmologica poemata, fabulas et cantiones Ucrainice,Сегодня - 290 лет со дня рождения Григория Сковороды. Russice,Р. Медведев, Русский язык на просторах СНГ. Slavice Ecclesiastice, Latine, et Graece scripsit. Opera illa tempore vitae eius in manuscriptis divulgabantur.

Philosophia Skovorodae ut versio Platonismi aestimatur. Secundum Skovorodam, ratio exsistentiae humanae est sui cognitio. 

Die 6 Maii 2022, domus ubi Skovoroda fine vitae suae habitabat cum museo a pyrobolis Russicis demolita est."Museum für ukrainisch-russischen Philosophen bei Charkiw zerstört."

 Notae 

 Fontes 
 Pagina de Gregorio Skovoroda Encyclopaediae Sovieticae Magnae editionis tertiae 
 Dictionarium novum illustratum encyclopaedicum = Новый иллюстрированный энциклопедический словарь / Ред. кол.: В.И. Бородулин, А.П. Горкин, А.А. Гусев, Н.М. Ланда и др. – М.: Большая Российская энциклопедия, 2001. – ISBN 5-85270-259-5 

2431 Skovoroda

 Nexus externi 

 Cantiones et fabulae Gregorii Skovorodae ,  et 
 Epigramma Gregorii Skovorodae 
 Epistulae Gregorii Skovorodae ad Michaelem Kovalyns'kyj  et 
 Opera Gregorii Sabbae filii Skovorodae (Charcoviae, 1894)

Categoria:Alumni Academiae Kioviensis Mohileanae
Categoria:Auctores Latini recentiores
Categoria:Auctores Russici
Categoria:Auctores Ucrainici
Categoria:Incolae Imperii Russici
Categoria:Musici Ucrainae
Categoria:Paedagogi Ucrainae
Categoria:Philosophi
Categoria:Poetae Ucrainae
Categoria:Scriptores Ucrainae